|  |
| --- |
|  |
|

|  |
| --- |
| *C:\Users\Zimina_z\AppData\Local\Temp\notes345E10\Monochrominis.jpg* |
| **Kvietimai teikti paraiškas finansuoti projektus pagal priemonę[[1]](#footnote-1)** **Nr. 09.3.3-LMT-K-712 „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“** |
|  |
|  |
|  **Nr. 11-14** |
| Lietuvos Respublikos švietimo ir mokslo ministerija ir Lietuvos mokslo taryba kviečia teikti paraiškas finansuoti projektus pagal 2014–2020 metų Europos Sąjungos fondų investicijų veiksmų programos priemonę Nr. 09.3.3-LMT-K-712 „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“. |
|  |

 |

|  |  |
| --- | --- |
| Finansavimo tikslas: | Tobulinti studentų, tyrėjų bei mokslininkų mokslinę kvalifikaciją vykdant praktinę mokslinę veiklą, mokslinių idėjų mainus, skatinant mokslinės komunikacijos bei tinklaveikos kūrimąsi ir plėtrą |
| Finansuojamos veiklos: | „Mokslininkų, tyrėjų gebėjimų plėtra ir bendradarbiavimo vystymas vykdant mokslinių idėjų mainus, mokslines išvykas iš Lietuvos ir į Lietuvą“. Pagal Aprašą mokslinis vizitas suprantamas kaip užsienio šalies mokslininko vizitas į Lietuvos mokslo ir studijų instituciją atlikti su jo profesine ir (ar) moksline veikla susijusį darbą (veiklą): dalyvauti doktorantūros procese arba kelti Lietuvos mokslo ir studijų institucijos tyrėjų kompetenciją; mokslinė išvyka suprantama kaip mokslininko ar doktoranto išvyka iš Lietuvos mokslo ir studijų institucijos (savo studijų ar darbo vietos) atlikti su jo profesine ir (ar) moksline veikla ar su jo studijomis susijusį darbą (veiklą): dalyvauti mokslo renginyje arba mokslinėje stažuotėje užsienyje. Veikla skirstoma į šias poveikles:1. „Vizitas dalyvauti doktorantūros procese Lietuvos mokslo ir studijų institucijoje“, skirta skatinti Lietuvos mokslo ir studijų institucijas kviesti patyrusius mokslininkus iš užsienio mokslo ir studijų institucijų dalyvauti disertacijos gynimo procese, įtraukiant juos į gynimo tarybos sudėtį;2. „Vizitas į Lietuvos mokslo ir studijų instituciją mokslininkų kompetencijai kelti“, skirta padėti pritraukti patyrusius aukšto lygio užsienio mokslininkus atvykti ir vykdyti mokslinių tyrimų ir eksperimentinės plėtros veiklas Lietuvos mokslo ir studijų institucijose bei išvykusių patyrusių mokslininkų reintegracijai;3. „Kompetencijos kėlimas mokslo renginiuose užsienyje“, skirta skatinti Lietuvos patyrusius ir jaunuosius mokslininkus bei doktorantus dalyvauti mokslo renginiuose, kurių tematika susijusi su jų vykdoma mokslinės veiklos tematika (pagal Aprašą mokslo renginys suprantamas kaip užsienyje vykstanti tarptautinė mokslinė konferencija, mokslinis seminaras, mokykla ir pan., kur mokslininkas ar doktorantas vyksta pristatyti savo mokslinių tyrimų rezultatus); 4. „Kompetencijos kėlimas mokslinėje stažuotėje“, skirta skatinti Lietuvos patyrusius ir jaunuosius mokslininkus bei doktorantus vykti į mokslines stažuotes užsienyje, susijusias su jų vykdomos mokslinės veiklos tematika (pagal Aprašą mokslinė stažuotė suprantama kaip mokslininko ar doktoranto mokslinė veikla (informacijos rinkimas, tyrimo dalies atlikimas, naudojimasis mokslinių tyrimų infrastruktūra bei resursais), susijusi su mokslinio tyrimo atlikimu užsienio mokslo ir studijų institucijoje, mokslo centre, laboratorijoje, įmonėje, įstaigoje, bibliotekoje, archyve, ekspedicijoje). |
| Galimi pareiškėjai: | Į atvirą informavimo, konsultavimo ir orientavimo sistemą (AIKOS) įtraukti universitetai ir valstybiniai mokslinių tyrimų institutai, kurie turi meno ar mokslo doktorantūros teisę ir (arba) kartu su universitetais dalyvauja rengiant mokslininkus. |
| Atrankos būdas: | Projektų konkursas vienu etapu. |
| Didžiausia galima projektui skirti finansavimo lėšų suma, Eur: | Netaikoma |
| Planuojama kvietimo finansavimo suma, Eur: | Iš viso 1 179 981 Eur (vienas milijonas vienas šimtas septyniasdešimt devyni tūkstančiai devyni šimtai aštuoniasdešimt vienas euras).Pagal 1 poveiklę 21 981 Eur (dvidešimt vienas tūkstantis devyni šimtai aštuoniasdešimt vienas euras)Pagal 2 poveiklę 40 000 Eur (keturiasdešimt tūkstančių eurų);Pagal 3 poveiklę 668 000 Eur (šeši šimtai šešiasdešimt aštuoni tūkstančiai eurų);Pagal 4 poveiklę 450 000 Eur (keturi šimtai penkiasdešimt tūkstančių eurų). |
| Paraiškos gali būti teikiamos nuo: | 2018-10-12 |
| Paraiškos gali būti teikiamos iki (galutinis paraiškų pateikimo terminas[[2]](#footnote-2)): | 2018-12-12 |
| Kita informacija: | *-* |
| *-* |

**Informacija apie paraiškų teikimą:**

|  |  |
| --- | --- |
| Paraiškų pateikimo būdas: | Paraiškos rengiamos ir teikiamos vadovaujantis 2014–2020 metų Europos Sąjungos fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.3.3-LMT-K-712 priemonės „Mokslininkų, kitų tyrėjų, studentų mokslinės kompetencijos ugdymas per praktinę mokslinę veiklą“ projektų finansavimo sąlygų aprašu Nr. 4, patvirtintu Lietuvos Respublikos švietimo ir mokslo ministro 2017 m. rugsėjo 11 d. įsakymu Nr. V-678 (toliau – Aprašas).Paraiškos ir Aprašo 56 punkte nurodyti priedai iki kvietimo teikti paraiškas skelbime nustatyto termino paskutinės dienos teikiami Lietuvos mokslo tarybai per iš Europos Sąjungos struktūrinių fondų lėšų bendrai finansuojamų projektų duomenų mainų svetainę (toliau – DMS) https://dms2014.finmin.lt/dms/ . Pareiškėjas prie DMS jungiasi naudodamasis Valstybės informacinių išteklių sąveikumo platforma ir užsiregistravęs tampa DMS naudotoju.Jei laikinai nebus užtikrintos DMS funkcinės galimybės ir dėl to pareiškėjai negalės pateikti paraiškos ar jos priedo (-ų) paskutinę paraiškų pateikimo termino dieną, įgyvendinančioji institucija paraiškų pateikimo terminą pratęs 7 dienų laikotarpiui ir sudarys galimybę paraiškas ir (ar) jų priedus pateikti raštu apie tai informuodama Lietuvos mokslo tarybos tinklalapyje ir ES struktūrinių fondų svetainėje.Vėliau kaip 2018 m. gruodžio 12 d. 24:00 val. pateiktos arba kitais būdais išsiųstos ar pristatytos paraiškos atmetamos. |
| Įgyvendinančiosios institucijos, priimančios paraiškas, pavadinimas: | Lietuvos mokslo taryba  |
| Įgyvendinančiosios institucijos adresas: | Gedimino pr. 3, 01103 Vilnius |
| Konsultuojančių įgyvendinančiosios institucijos darbuotojų vardai, pavardės, kontaktai (el. paštas, telefonas): | Lietuvos mokslo tarybos Mokslo fondo ES struktūrinės paramos tyrėjų gebėjimams ugdyti skyriaus darbuotojai: vyriausioji specialistė Indrė Dagilienė, e. p. indre.dagiliene@lmt.lt, tel. 8 604 53910; programų koordinatorius Andrius Guoba, el.p. andrius.guoba@lmt.lt, tel. 8 604 85867; finansininkas Sergej Tkačenko, el. p. sergej.tkacenko@lmt.lt, tel. 8 604 78074.Lietuvos mokslo tarybos Mokslo fondo ES struktūrinės paramos koordinavimo skyriaus teisininkė Veronika Kapalinskaitė, el.p. veronika.kapalinskaite@lmt.lt, tel. 8 604 76286. |
| Interneto svetainės, kurioje galima rasti kvietimo dokumentus, adresas: | Teisės aktų registre https://www.e-tar.lt/portal/lt/legalAct/b8405ec096db11e78871f4322bb82f27 ES struktūrinių fondų svetainėje [www.esinvesticijos.lt](http://www.esinvesticijos.lt)http://www.esinvesticijos.lt/lt/dokumentai/2014-2020-metu-europos-sajungos-fondu-investiciju-veiksmu-programos-9-prioriteto-visuomenes-svietimas-ir-zmogiskuju-istekliu-potencialo-didinimas-09-3-3-lmt-k-712-priemones-mokslininku-kitu-tyreju-studentu-mokslines-kompetencijos-ugdymas-per-praktine-4 |
| Kita informacija: | Kvietimo informacija ir dokumentai skelbiami [www.esinvesticijos.lt](http://www.esinvesticijos.lt) ir [www.lmt.lt](http://www.lmt.lt). |

1. *Skelbdama spaudoje, ĮI gali atsisakyti kai kurių formos laukelių, išskyrus pagal PAFT 8 ar 9 skirsnius privalomus laukelius, taip pat ĮI gali sujungti kelių kvietimų informaciją į vieną skelbimą.*  [↑](#footnote-ref-1)
2. *Pastaba programavimui: ši data yra skelbimo galiojimo pabaigos data.*  [↑](#footnote-ref-2)